stanford-oval/wikipedia huggingface dataset:
Maria Katajavuori
Aiheesta muualla

Maria Katajavuori Atenan sivuilla
Tiedonjulkistamisen valtionpalkinto 2019: Katariina E. M. Vuorinen Tiedonjulkistamisen neuvottelukunta (TJNK).  1.10.2019. Viitattu 8.4.2021.
Marc Camoletti

Marc Camoletti  (1923–2003) oli ranskalainen näytelmäkirjailija. Hän kirjoitti yli 40 näytelmää. Hänelle myönnettiin Kunnialegioonan jäsenyys.
Camoletti ensimmäinen kansainvälinen menestys oli Lentävät morsiamet, josta tuli Guinnessin ennätysten kirjan mukaan eniten esitetty ranskalainen näytelmä. Siitä on muokattu elokuva Lentävät morsiamet, jonka on ohjannut John Rich ja jossa näyttelevät Jerry Lewis, Tony Curtis ja Thelma Ritter.
Hänen näytelmäänsä Ranskalainen pyjama on esitetty Suomessa englannista käännettynä eri nimillä. Kirjailijan perikunta ei salli enää 30 vuotta käytetyn vanhan käännöksen esittämistä, vaan vaati Rauman teatteria hankkimaan uuden suomennoksen, jonka teki Aino Piirola. Näytelmän ilmaisu on tuoretta, sanoo Rauman teatterin ohjaa Reino Bragge.
Suomennettu tuotanto

Lähde:
Lentävät morsiamet (Boeing-boeing), suom. Marja Rankkala, 1962
Pyjamas pour six , 1985:
Älä pukeudu päivälliselle, suom. Mikko Viherjuuri. Tampereen teatteri, 1993
Ranskalainen pyjama, suom. Henri Kapulainen (näytelmämoniste, Sörnäisten kampuskirjasto)
Pyjama kuudelle, suom. Henri Kapulainen, 2024
Pyjama kuudelle, suom. Aino Piirola, 2024
Aiheesta muualla

Kuvia tai muita tiedostoja aiheesta Marc Camoletti Wikimedia Commonsissa
Guardians

| Guardians August Burns Red |
| --- | --- | --- |

Studioalbumin tiedot
 Julkaistu: 3. huhtikuuta 2020
 Tyylilaji: melodinen metalcore
 Kesto: 49.27
 Levy-yhtiö: Fearless Records
August Burns Redin muut julkaisut
| Phantom Anthem 2017 | Guardians 2020 | Death Below 2023 |
Guardians on August Burns Red -yhtyeen yhdeksäs albumi, joka julkaistiin 3. huhtikuuta 2020.
Kappaleet

The Narrative – 4.09
Bones – 4.15
Paramount – 4.48
Defender – 4.21
Lighthouse – 4.13
Dismembered Memory – 4.09
Ties That Bind – 4.18
Bloodletter – 3.40
Extinct by Instinct – 4.43
Empty Heaven – 4.25
Three Fountains – 6.21
Arvostelut

Imperiumi: 6-/10
Hangon vesitorni

| Hangon vesitorni |
| --- | --- |

Sijainti:  Hanko
Koordinaatit:  59°49′30″N, 022°58′15.6″E
Rakennustyyppi:  vesitorni
Valmistumisvuosi:  1943
Suunnittelija:  Bertel Liljequist
Käyttäjä:  Hangon vesi- ja viemärilaitos
Julkisivumateriaali:  betoni
Tilavuus:  500 m³
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hangon vesitorni on Hangon kaupungin omistama vesitorni. Torni sijaitsee Vartiovuorella. Arkkitehti Bertel Liljequistin suunnittelema vesitorni valmistui jatkosodan aikana vuonna 1943 vanhan tuhoutuneen vesitornin tilalle.
Vesitorni on Hangon kaupungin ainoa. Sen vesitilavuus on 500 kuutiometriä. Kesäisin torni toimii myös näköalatornina.
Vanha vesitorni

Hangon vuonna 1910 valmistunut graniittiverhottu vesitorni oli Suomen ensimmäinen varsinainen vesitorni. Tornin suunnitteli arkkitehti Waldemar Aspelin. Sen vesitilavuus oli 400 m³. Talvisodan rauhanehtojen mukaan Hankoniemi jouduttiin vuokraamaan Neuvostoliitolle. Jatkosodan syttyessä vuonna 1941 neuvostoliittolaiset joukot ehtivät räjäyttää vesitornin, ja räjäytys turmeli myös Hangon kirkkoa.
Aiheesta muualla

Kuvia tai muita tiedostoja aiheesta Hangon vesitorni Wikimedia Commonsissa
Hangon vanha vesitorni.
Hanna Maron

Hanna Maron
Hanna Maron (hepr. ‏חנה מרון‎‎; 22. marraskuuta 1923 Berliini, Saksa – 30. toukokuuta 2014 Tel Aviv, Israel) oli israelilainen näyttelijä. Hän syntyi Berliinissä, mutta muutti perheineen Palestiinaan natsipuolueen astuttua Saksassa valtaan vuonna 1933.
Jo lapsena esiintymisen aloittanut Maron oli Tel Avivissa Cameri-teatterin tähtenä. Hänet muistetaan muun muassa musikaalista Hello, Dolly!, mutta hän esiintyi myös elokuvissa ja televisiossa. Hän sai vuonna 1973 Israel-palkinnon.
Vuonna 1970 palestiinalaiskapinalliset heittivät kranaatin kohti lentokonetta, jossa Maron oli matkustajana. Näyttelijä haavoittui, ja hänen jalkansa jouduttiin amputoimaan. Tapaus ei kuitenkaan koitunut uran lopuksi.
Aiheesta muualla

Hanna Maron Internet Movie Databasessa. (englanniksi)
Marc Cohn

Marc Cohn esiintymässä Saratogassa.
Marc Craig Cohn (s. 5. heinäkuuta 1959 Cleveland, Ohio) on yhdysvaltalainen laulaja-lauluntekijä. Cohnin musiikki on tyyliltään adult contemporary pop ja rock.
Cohn julkaisi esikoisalbuminsa Marc Cohn vuonna 1991. Albumilta julkaistiin menestyssingle "Walking in Memphis", ja albumi toi Cohnille parhaan uuden artistin Grammy-palkinnon.
Studioalbumit

Marc Cohn (1991)
The Rainy Season (1993)
Burning the Daze (1998)
Join the Parade (2007)
Listening Booth: 1970 (2010)
Careful What you Dream: Lost Songs and Rarities (2016)
Aiheesta muualla

Viralliset kotisivut
Hanhijärvi (Jämsä, Koskenpää)

| Hanhijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°05′00″N, 24°59′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Järvinumero:  14.525.1.001
Mittaustietoja
Pinnankorkeus:  101,7 m 
Rantaviiva:  3,9 km 
Pinta-ala:  0,21 km² 
 fiHanhijärvi 
Hanhijärvi on Koskenpäällä Jämsän pohjoisosassa sijaitseva noin 21 hehtaarin laajuinen järvi. Etäisyys Jämsän keskustasta on noin 26 kilometriä pohjoisluoteeseen.
Maantiede

Hanhijärven rannat mutkittelevat ja siinä on muutama luoto. Järven itärannalla sijaitsee pieni viljelysaukea. Pohjoispuolella kohoaa Hanhivuori, jonka luoteispuolella sijaitsevat Soppislammi ja Riihijärvi.
Hanhijärvi kuuluu Hanhiojan valuma-alueeseen, joka on kolmannen jakovaiheen vesistöalue Iso Rautaveden alueella, joka puolestaan on toisen jakovaiheen vesistö Jämsän reitin valuma-alueella. Päävesistönä on Kymijoen vesistö. Hanhijärven koilliskulmasta lähtee laskuoja itään kohti Pitkä-Uuttanaa, joka on Uuttanan pohjoinen lahti. Uuttanan pinta on 1,8 metriä Hanhijärveä alempana.
Hanhijärvi on valuma-alueensa suurin järvi. Muut järvet ovat Lähdejärvi, Koukkulammi, Salmijärvi, Otsalammi ja Matolammi. Ne sijaitsevat Hanhijärven länsipuolella noin 30–65 metriä sitä ylempänä.
Aiheesta muualla

Pajunen, Hannu: Järvisedimentit kuiva-aineen ja hiilen varastona.  (Tutkimusraportti 160)  Espoo:  Geologinen tutkimuskeskus, 2004.  ISBN 951-690-894-2.  ISSN 0781-4240.  Teoksen verkkoversio (PDF) (viitattu 29.10.2022).
(14.5)
Happy Rockefeller

| Happy Rockefeller |
| --- | --- |
 Happy Rockefeller vuonna 1973.
Yhdysvaltain varapresidentin puoliso
 18. joulukuuta 1974 – 20. tammikuuta 1977  
Edeltäjä:  Betty Ford
Seuraaja:  Joan Mondale
Henkilötiedot
Syntynyt: 9. kesäkuuta 1926 Bryn Mawr, Pennsylvania
Kuollut: 19. toukokuuta 2015 (88 vuotta)
Puoliso:   James Murphy (vih. 1949; ero 1963)  Nelson Rockefeller (vih. 1963; kuolema 1979) 
Lapset:  6
Tiedot
Puolue:  republikaanit
Margaretta Large Fitler ”Happy” Murphy Rockefeller (9. kesäkuuta 1926 Bryn Mawr, Pennsylvania – 19. toukokuuta 2015 Tarrytown, New York) oli yhdysvaltalainen julkisuuden henkilö. Hän oli 41. varapresidentin Nelson Rockefellerin puolisona maansa niin kutsuttu Second Lady vuosina 1974–1977.
Happy ja Nelson Rockefeller menivät naimisiin 4. toukokuuta 1963. Avioliitosta syntyi kaksi poikaa; Happyllä oli neljä lasta jo aiemmasta avioliitosta. Hän jäi leskeksi Nelsonin kuoltua vuonna 1979.
Rockefeller toipui 1970-luvulla rintasyövästä.
Halloumi

| Halloumi |
| --- | --- |
 Grillattua halloumia.
Alkuperä
Alkuperämaa:  Kypros
Tiedot
Tyyppi:  juusto
Pääainesosat:  lampaan- ja vuohenmaito
Halloumi  [halloumi tai hallumi] tai halumi (kreik. χαλλούμι, challoúmi, lausutaan [xaˈlumi], Kyproksen murteessa [xaˈlːumi]; turk. hellim peyniri) on kova, Kyprokselta peräisin oleva lumenvalkoinen mintulla maustettu juusto. Perinteisesti sen valmistuksessa on käytetty lampaan- ja vuohenmaidon seosta, mutta markkinoilla on myös juustoja, jotka sisältävät lisäksi lehmänmaitoa.
Historia

Ensimmäiset maininnat halloumista historiallisissa lähteissä ovat vuodelta 1554, jolloin Florio Bustron kirjoitti Kyproksella olleista vuohista, sekä vuohen ja lampaanmaidon sekoituksesta valmistettavasta juustosta, johon hän viittasi nimellä calumi. Arkkipiispa Kyprianόs kirjoitti samaan tapaan juustosta vuonna 1778 mainiten myös, että suuria määriä juustoa vietiin ulkomaille.
Valmistus ja piirteet

Halloumi on valmistettu perinteisesti vuohenmaidon ja lampaanmaidon sekoituksesta. Sekoituksen suhdetta ei ole määritelty tarkasti. Aina maitoja ei sekoiteta, vaan niin vuohenmaitoa kuin lampaanmaitoakin voidaan käyttää halloumin valmistamiseen myös yksinään. Nykyisin maitoon saatetaan lisätä myös lehmänmaitoa, jota ei perinteisesti käytetty. Lehmänmaitoa on lisätty kysynnän kasvaessa, koska lampaan- ja vuohenmaitoa on saatavilla rajallisemmin. Halloumia valmistettaessa siihen lisätään maidon lisäksi juoksutetta, suolaa ja minttua. Minttu mielletään nykyisin olennaiseksi osaksi juuston makua, mutta alun perin sitä lisättiin juustoon ennemminkin sen antibakteerisen vaikutuksen takia. Juustoa kypsytetään vähintään 40 päivää.
Valmis halloumi on väriltään valkoista tai kellertävää. Juustolla ei ole kuorta ja rakenteeltaan se on puolikovaa. Sen makua on kuvailtu miedoksi. Juusto sopii tarjoiltavaksi useilla eri tavoilla, mikä on osaltaan vaikuttanut myös sen menestykseen.
Kyproksella halloumin valmistamisen sääntelystä vastaava taho on Cyprus Organisation for Standardisation eli CYS. Vuonna 2015 Kyproksella tuotettiin 19 000 tonnia halloumijuustoa, jonka valtaosa tai noin 15 000 tonnia päätyi vientiin. Pääasialliset vientikohteet sijaitsevat Euroopassa ja Lähi-idässä. Juuston kysyntä on ollut huomattavassa kasvussa. Kyproksella on pelätty, että tuotanto ei kykene pysymään kasvavan kysynnän perässä. Korkea kysyntä on myös johtanut halloumia jäljittelevien ja halloumina virheellisesti myytävien tuotteiden valmistukseen Kyproksen ulkopuolella.
Halloumi-sana on huhtikuusta 2021 lähtien ollut Euroopan unionin nimisuojan alainen. Vain Kyproksen saarella asianmukaista, perinteistä menetelmää käyttäen valmistettua juustoa voi EU-alueella myydä halloumi-nimellä. Myös Pohjois-Kyproksen turkkilaisessa tasavallassa valmistettua juustoa voidaan siis kutsua halloumiksi EU-alueella, kunhan juusto täyttää EU:n yleiset ruoanvalmistusvaatimukset. Muissa maissa valmistettuja hallouminkaltaisia juustoja myydään esimerkiksi nimellä ”grillijuusto”.
Aiheesta muualla

Kuvia tai muita tiedostoja aiheesta Halloumi Wikimedia Commonsissa
Tuoreena leikattuja juustopaloja.
Guru (vuoden 2002 elokuva)

| Guru> The Guru |
| --- | --- |

Ohjaaja:  Daisy von Scherler Mayer
Käsikirjoittaja:  Tracey Jackson
Tuottaja:  Tim Bevan Eric Fellner Michael London
Säveltäjä:  David Carbonara
Kuvaaja:  John de Borman
Leikkaaja:  Bruce Green
Pääosat:   Jimi Mistry  Heather Graham  Marisa Tomei  Michael McKean  Christine Baranski 
Valmistustiedot
Valmistusmaa:  Yhdistynyt kuningaskunta, Ranska, Yhdysvallat, Saksa
Tuotantoyhtiö:  Studio Canal Working Title Films
Levittäjä:  Universal Studios Netflix
Ensi-ilta:  2002
Kesto:  95 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Guru (The Guru) on vuonna 2002 ensi-iltansa saanut Daisy von Scherler Mayerin ohjaama romanttinen komedia Delhistä New Yorkiin saapuvasta intialaisesta tanssinopettajamiehestä.
Maria, Maria

| Maria, Maria |
| --- | --- |

Kestoaika:  30 minuuttia
Pääosissa:  Maria Veitola
Alkuperämaa:   Suomi
Verkko:  Yle TV2
Esitetty:  25. tammikuuta 2007 – 26. joulukuuta 2007
Tuotantokausia:  2
Jaksoja:  32
Tuotanto
Tuotantoyhtiö(t):  YLE Viihde & Tarinatalo
Aiheesta muualla
IMDb 
Maria, Maria on vuonna 2007 Yle TV2-kanavalla esitetty viihteellinen keskusteluohjelma, jota juonsi Maria Veitola.
Jaksot > Ensimmäinen tuotantokausi

| Jakso | Vieraat | Ensiesitys |
| --- | --- | --- |
| 1. | Sofi Oksanen Amin Asikainen | 25. tammikuuta 2007 |
| 2. | - | 1. helmikuuta 2007 |
| 3. | - | 8. helmikuuta 2007 |
| 4. | Aira Samulin Marika Krook | 15. helmikuuta 2007 |
| 5. | Tomi Metsäketo Heikki Salmela | 22. helmikuuta 2007 |
| 6. | Kari Hautoniemi Anna-Leena Härkönen Leena Sharma | 1. maaliskuuta 2007 |
| 7. | Raili Hulkkonen Petri Räisänen | 8. maaliskuuta 2007 |
| 8. | Rosa Meriläinen Samu-Jussi Koski | 15. maaliskuuta 2007 |
| 9. | Tommy Tabermann Juha Mieto Erin Anttila Jonna Geagea | 22. maaliskuuta 2007 |
| 10. | Minna Haapkylä Kaarina Hazard Olli Löytty | 29. maaliskuuta 2007 |
| 11. | Seela Sella Helena Ahti-Hallberg | 5. huhtikuuta 2007 |
| 12. | Irina Pamela Tola | 12. huhtikuuta 2007 |
| 13. | Laura Voutilainen Anna Muurinen | 26. huhtikuuta 2007 |
| 14. | Mira Luoti Paula Vesala Eero Heinäluoma | 17. toukokuuta 2007 |
| 15. | Jone Nikula Marja Putkisto | 24. toukokuuta 2007 |
| 16. | Janne Virtanen Ilkka Koivisto | 31. toukokuuta 2007 |
Jaksot > Toinen tuotantokausi

| Jakso | Vieraat | Ensiesitys |
| --- | --- | --- |
| 1. | Jari Sarasvuo Michael Monroe | 12. syyskuuta 2007 |
| 2. | Arno Kotro Susanna Sievinen | 19. syyskuuta 2007 |
| 3. | Remu Aaltonen Eero Milonoff | 26. syyskuuta 2007 |
| 4. | Esko Roine Joel Melasniemi | 3. lokakuuta 2007 |
| 5. | Outi Mäenpää Lenita Airisto Arja Moilanen | 10. lokakuuta 2007 |
| 6. | Jyrki Sukula Hjallis Harkimo | 17. lokakuuta 2007 |
| 7. | Milla Paloheimo | 24. lokakuuta 2007 |
| 8. | Jouni Hynynen Emma Kimiläinen | 31. lokakuuta 2007 |
| 9. | Kirsti Paakkanen Katri Helena Jari Sillanpää | 7. marraskuuta 2007 |
| 10. | Anna Eriksson Heikki Hilander | 14. marraskuuta 2007 |
| 11. | Paula Koivuniemi Jorma Kääriäinen Riku Niemi | 21. marraskuuta 2007 |
| 12. | Toivo Sukari Helena Lindgren | 28. marraskuuta 2007 |
| 13. | Peter Franzén Antti Rokka Henry Hanikka | 5. joulukuuta 2007 |
| 14. | Hannele Lauri Jenni Vartiainen StarBuck Stark Adder | 12. joulukuuta 2007 |
| 15. | Vesa Keskinen Antti Tuisku | 19. joulukuuta 2007 |
| 16. | Kooste syksyn jaksoista | 26. joulukuuta 2007 |
Aiheesta muualla

Maria, Maria (Arkistoitu – Internet Archive)
Marie Kondō

| Marie Kondō> 近藤麻理恵 |
| --- | --- |
 Marie Kondō (2016)
Henkilötiedot
Syntynyt: 9. lokakuuta 1984 (ikä 40) Tokio, Japani
Kansalaisuus:   Japani
Aiheesta muualla
konmari.com
Löydä lisää kirjailijoitaKirjallisuuden teemasivulta
Marie Kondō (jap. 近藤麻理恵, Kondō Marie, s. 9. lokakuuta 1984 Tokio) on japanilainen järjestelyasiantuntija ja kirjailija. Hänen KonMari-nimellä tunnettua kodintavaroiden järjestelymenetelmää käsittelevät elämänhallintaoppaansa ovat myyneet syksyyn 2016 mennessä yhteensä 6,5 miljoonaa kappaletta yli 40 kielellä.
Kondō perusti kodinjärjestelyn konsultointiyrityksensä 19-vuotiaana. Time-lehti valitsi hänet 100 vaikutusvaltaisimman ihmisen listalleen vuonna 2015. Kondō on naimisissa, ja hänellä on kolme lasta. Kondō kertoo saaneensa vaikutteita šintolaisuudesta.
Kondōn raivaus- ja järjestämismenetelmän periaatteena on, että kotiaan järjestelevä ihminen kysyy itseltään jokaisen esineen kohdalla ”tuottaako tämä esine minulle iloa”. Jos niin ei ole, hänen tulee luopua esineestä. Menetelmän kannattajien mukaan kodin tyhjentäminen turhasta tavarasta tällä tavalla johtaa pysyvään ja myönteiseen elämänmuutokseen myös mielen tasolla.
Kolmannen lapsensa syntymän jälkeen Kondō kertoi alkuvuodesta 2023, ettei enää pitänyt tärkeänä kotinsa pysyvää siistimistä. Hän sanoi arvostavansa enemmän lastensa kanssa viettämäänsä aikaa ja tavallaan luopuneensa jatkuvasta siistimisestä. Lausunnosta uutisoitiin ainakin läntisissä tiedotusvälineissä niin, että se päätyi otsikoihin niin Pohjois-Amerikassa kuin Euroopassakin.
Suomeksi käännetyt kirjat

Kondo, Marie: KonMari : siivouksen elämänmullistava taika.  Suomentanut Rekiaro, Päivi. Helsinki:  Bazar, 2015.  ISBN 978-952-279-216-7.
Kondo, Marie: KonMari : iloa säkenöivä järjestys.  Suomentanut Rekiaro, Päivi. Helsinki:  Bazar, 2016.  ISBN 978-952-279-381-2.
Kondo, Marie & Sonenshein, Scott: KonMari : työnilon löytämisen taika.  Suomentanut Rekiaro, Päivi. Helsinki:  Bazar, 2020.  ISBN 978-952-279-836-7.
Kondo, Marie: Kurashi : iloa säkenöivä elämä.  Suomentanut Rekiaro, Päivi. Helsinki:  Bazar, 2023.  ISBN 978-952-376-580-1.
Aiheesta muualla

Kuvia tai muita tiedostoja aiheesta Marie Kondō Wikimedia Commonsissa
Mariendorf

Mariendorfin sijainti Tempelhof-Schönebergissä (iso kuva) ja Tempelhof-Schönebergin sijainti Berliinissä (pieni kuva)
Mariendorf on kaupunginosa (saks. Ortsteil) Saksan pääkaupungissa Berliinissä. Se kuuluu Tempelhof-Schönebergin hallintoalueeseen (Bezirk). Mariendorfin pinta-ala on 9,38 neliökilometriä ja sen asukasluku vuoden 2011 lopussa oli 49 917. Asukastiheys on 5322 as./km².
Historia

Varhaisin kirjallinen maininta Mariendorfista on peräisin vuodelta 1373. Vuonna 1435 sen hallinta siirtyi yhdessä Tempelhofin ja Marienfelden kanssa Berliinille ja sen sisarkaupungille Cöllnille Johanniittain ritarikunnalta. Berliini osti Cöllnin hallitsemat Tempelhofin, Marienfelden ja Mariendorfin alueet itselleen vuonna 1590.
Uskonpuhdistus Mariendorfiin saapui vuosina 1539–40. 1600-luvun ensimmäisellä puoliskolla alueella riehui rutto ja kolmikymmenvuotinen sota aiheutti myös vaurioita. Vuoden 1748 tienoilla tulipalo vaurioitti Mariendorfin kirkon eteläpäätyä.
Mariendorfin läpi kulkeva Berliinin ja Dresdenin välinen tieyhteys valmistui vuonna 1838. Vuonna 1872 Mariendorfin alueelle perustettiin Südenden huvilayhdyskunta. Vuonna 1920 Berliinin seudulla toteutettiin laaja kuntaliitos, jonka myötä myös Mariendorfista, Tempelhofista, Marienfeldestä ja Lichtenradesta tuli Berliinin kaupunginosia. Nämä kaupunginosat muodostivat yhdessä Berliinin 13. hallintoalueen, jolle annettiin nimi Tempelhof. Südenden alue siirtyi Steglitzille.
Vuonna 1966 Mariendorfiin valmistui Berliinin U-Bahnin linjan U6:n kaksi asemaa.
Mariendorfissa sijaitsee vuonna 1913 perustettu Saksan suurin ravirata Trabrennbahn Mariendorf, joka on Karlshorstin lisäksi toinen Berliinin kahdesta raviradasta.
Marien taistelu

| Marien taistelu> Marie: A True Story |
| --- | --- |

Ohjaaja:  Roger Donaldson
Käsikirjoittaja:  John Briley
Tuottaja:  Frank Capra, Jr. (käännä suomeksi)
Säveltäjä:  Francis Lai
Kuvaaja:  Chris Menges
Leikkaaja:  Neil Travis
Pääosat:   Sissy Spacek  Jeff Daniels  Morgan Freeman 
Valmistustiedot
Valmistusmaa:  Yhdysvallat
Tuotantoyhtiö:   MGM  United Artists 
Levittäjä:  Metro-Goldwyn-Mayer
Ensi-ilta:  1985
Kesto:  112 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Marien taistelu (engl. Marie: A True Story) on vuonna 1985 valmistunut tositapahtumiin perustuva rikosdraama, joka kertoo Marie Ragghiantin elämänvaiheesta ja vuonna 1977 tapahtuneesta tapauksesta. Elokuvan pääosia esittävät Sissy Spacek, Jeff Daniels, Keith Szarabajka, Morgan Freeman, Fred Thompson, Lisa Banes, John Cullum, Graham Beckel ja Macon McCalman. Elokuvan on ohjannut Roger Donaldson. Elokuva perustuu Peter Maasin samannimiseen kirjaan. Elokuva ei menestynyt taloudellisesti.
Aiheesta muualla

Marien taistelu Elonet.
Marien taistelu Internet Movie Databasessa (englanniksi)
Marien taistelu AllMoviessa. (englanniksi)
Hanna Mariën

| Mitalit | Mitalit | Mitalit |  |
| --- | --- | --- | --- |
|  Hanna Mariën |  Hanna Mariën |  Hanna Mariën |  |
Maa:   Belgia
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 4×100 m |  |
| MM-kilpailut  | MM-kilpailut  | MM-kilpailut  |  |
|  Pronssia | Osaka 2007 | 4×100 m viesti |  |
Hanna Mariën (s. 16. toukokuuta 1982) on belgialainen pikajuoksija ja rattikelkkailija.
Mariën karsiutui Göteborgin EM-kisoissa 2006 200 metrin juoksun välierissä ajalla 23,59. Seuraavana vuonna Osakan MM-kisoissa hän oli mukana Belgian joukkueessa, joka voitti 4 × 100 metrin viestijuoksussa MM-pronssia. Joukkueessa juoksivat lisäksi Olivia Borlée, Élodie Ouédraogo ja Kim Gevaert. Mariën oli jälleen mukana Belgian viestijoukkueessa Pekingin olympialaisissa 2008. Joukkue oli kokonaisuudessaan sama kuin vuotta aikaisemmin Osakassa. Olympialaisissa joukkue sijoittui alun perin toiseksi, mutta nousi myöhemmin olympiavoittoon kun edelle sijoittunut Venäjän joukkue hylättiin dopingin takia.
Vuodesta 2012 lähtien Mariën on kilpaillut rattikelkkailussa.
Henkilökohtaiset ennätykset

100 metrin juoksu: 11,41 (2006)
200 metrin juoksu: 22,68 (2006)
Aiheesta muualla

Hanna Mariën kansainvälisen rattikelkkailuliiton sivuilla (Arkistoitu – Internet Archive) (englanniksi)
Guarkumi

Guarkumin rakenne
Guarkumi on syötäväksi kelpaava kasvikumi. Se on sakeuttamisaine, jota saadaan palkokasveihin kuuluvasta intialaista alkuperää olevasta guar-kasvin (Cyamopsis tetragonoloba) siemenistä.
Guarkumi on kylmään veteen liukeneva polysakkaridi. Elintarvikkeiden lisäaineluettelossa guarkumi kuuluu sakeuttamisaineisiin ja sen E-koodi on E412. Guarkumin CAS-numero on 9000-30-0.
Guarkumin tuontia Intiasta EU:hun on valvottu sen jälkeen, kun siitä löydettiin vuonna 2007 dioksiinia.
Teollisia käyttökohteita

Tekstiiliteollisuudessa parantamaan kankaan viimeistelyä, yleisiä ominaisuuksia ja kankaan paino-ominaisuuksia
Paperiteollisuudessa parantamaan paperiarkin muotoilu-, taivutus- ja tulostusominaisuuksia
Räjähdeteollisuudessa vettä hylkivien osien, kuten ammoniumnitraatin ja nitroglyserolin, yhdistämisessä yhdeksi massaksi
Lääke- ja kosmetiikkateollisuudessa muun muassa hammastahnan sakeuttajana, nestemäisissä tuotteissa, kuten hiustenpesuaineessa, rakenteen parantajana ja tablettien sidosaineena
Lisäksi lääketeollisuus käyttää guarkumia veren kolesterolin alentajana, vaikkakin sen käyttö on vähenemään päin
Laihdutuslääkevalmisteissa guarkumia käytetään laihdutuskuituna
Käyttö ruokavalmisteissa

Guarkumin laajimmat markkinat liittyvät elintarviketeollisuuteen, jossa guarkumia on käytetty sakeuttamisaineena ja vettä sitovana aineena kastikkeessa, salaatinkastikkeessa, jäätelössä, pikanuudeleissa, lemmikkien ruuassa, lihavalmisteissa ja leivän valmistuksessa.
Guarkumin käytön lisääntymisen vuoksi guar-kasvin viljely on laajentunut myös Intian ja Pakistanin ulkopuolella.
Aiheesta muualla

E412 - Guarkumi. Ruokavirasto.
PubChem: Guar gum. (englanniksi)
Food Component Database (FooDB): Guar gum (englanniksi)
KEGG: Guar gum. (englanniksi)
ChemBlink: Guar gum. (englanniksi)
Marie Krøyer

Maria Kröyer vuonna 1905.
Maria Kröyer, omakuva sisällä, vuonna 1889.
Maria Kröyer, omakuva noin vuonna 1900.
Marie Krøyer (syntyään Maria Martha Mathilde Triepcke, 11. kesäkuuta 1867 – 25. toukokuuta 1940) oli tanskalainen taidemaalari.